62020CJ0517_INF
Domstolens dom (Niende Afdeling) af 16. marts 2023 –OL (Forlængelse af italienske koncessioner)
(Sag C-517/20) (
1
)
»Præjudiciel forelæggelse – artikel 49 TEUF og 56 TEUF – hasardspil – koncessioner på indsamling af væddemål – forlængelse af allerede tildelte koncessioner – regulering af de dataoverførselscentre, der udøver denne aktivitet uden koncession eller polititilladelse – forlængelse af de rettigheder, som følger af denne regulering – begrænset frist«
Etableringsfrihed – fri udveksling af tjenesteydelser – restriktioner – hasardspil – forlængelse af allerede tildelte koncessioner – forlængelse af rettigheder, som følger af en regulering af de dataoverførselscentre, der udøver indsamling af væddemål uden koncession eller polititilladelse – ikke tilladt – begrundelse – kontinuerligt tilsyn med området for at sikre forbrugerbeskyttelse – proportionalitet – den nationale rets efterprøvelse
(Art. 49 TEUF og 56 TEUF)
(jf. præmis 42-45, 48, 49, 51-53 og 56 samt domskonkl.)
Konklusion
Artikel 49 TEUF og 56 TEUF skal fortolkes således, at de er til hinder for en forlængelse af koncessioner på hasardspilsområdet og af de rettigheder, som følger af reguleringen af situationen for de dataoverførselscentre, der på en nærmere angivet dato allerede udøvede væddemålsindsamlingsvirksomhed for udenlandske bookmakere, som ikke rådede over en koncession eller en polititilladelse, forudsat at denne forlængelse – der bl.a. kan begrundes i tvingende almene hensyn såsom målet om at sikre et kontinuerligt tilsyn med erhvervsdrivende på dette område for at sikre forbrugerbeskyttelse – ikke er egnet til at sikre opfyldelsen af dette mål og går ud over, hvad der er nødvendigt for at nå sidstnævnte.
(
1
) – EUT C 257 af 4.7.2022.